Document ID: 32006R2028

KOMISIJAS REGULA (EK) Nr. 2028/2006
(2006. gada 18. decembris),
ar ko groza Regulu (EK) Nr. 600/2005 attiecībā uz dzīvnieku barības piedevas Bacillus licheniformis DSM 5749 un Bacillus subtilis DSM 5750, kas pieder pie mikroorganismu grupas, izmantošanas atļauju
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
tā kā:
(1)
Ar Regulu (EK) Nr. 1831/2003 paredz atļauju dzīvnieku barības piedevu izmantošanai, kā arī pamatojumu un kārtību šādas atļaujas piešķiršanai.
(2)
Saskaņā ar Padomes Direktīvu 70/524/EEK (2) Bacillus licheniformis DSM 5749 un Bacillus subtilis DSM 5750 preparātu, kas pieder pie mikroorganismu grupas, bez laika ierobežojuma atļāva izmantot kā barības piedevu sivēnmātēm atbilstīgi Komisijas Regulai (EK) Nr. 1453/2004 (3), gaļas tītariem un līdz trīs mēnešus veciem teļiem atbilstīgi Komisijas Regulai (EK) Nr. 600/2005 (4), gaļas cūkām un sivēniem atbilstīgi Komisijas Regulai (EK) Nr. 2148/2004 (5). Saskaņā ar Regulas (EK) Nr. 1831/2003 10. pantu minētā piedeva pēc tam esošs produkts tika iekļauta Kopienas reģistrā par lopbarības piedevām.
(3)
Saskaņā ar Regulas (EK) Nr. 1831/2003 7. pantu tika iesniegts pieteikums, lai grozītu minētā preparāta atļauju, attiecinot to arī uz gaļas tītaru barībā, kas satur atļauto kokcidiostatu - maduramicīna amoniju. Pieteikumam bija pievienotas vajadzīgās ziņas un dokumenti atbilstīgi minētās regulas 7. panta 3. punktam.
(4)
Eiropas Pārtikas nekaitīguma iestāde (“iestāde”) 2006. gada 12. jūlija atzinumā secināja, ka ir konstatēta Bacillus licheniformis DSM 5749 un Bacillus subtilis DSM 5750 piedevas preparāta savietojamība ar maduramicīna amoniju. Iestāde atzinumā pārbauda arī ziņojumu par barībā lietotās dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
(5)
Minētā preparāta novērtējumā ir norādīts, ka Regulas (EK) Nr. 1831/2003 5. pantā minētie nosacījumi ir ievēroti.
(6)
Tāpēc Regula (EK) Nr. 600/2005 ir attiecīgi jāgroza.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 600/2005 III pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 18. decembrí

Labels: 0
16
17
6